Monday Morning

Monday Morning (1970 Irlanti – 2. helmikuuta 2000 Siuntio) oli aikanaan Suomen tunnetuin ja menestynein esteratsu. Sillä kilpailivat Tom Gordin ja Christopher Wegelius, joka osallistui Monday Morningilla myös vuoden 1980 Moskovan olympialaisiin, toistaiseksi viimeisenä suomalaisratsukkona olympialaisen estekilpailussa. Kahden Suomen mestaruuden lisäksi Monday Morningilla ratsastettiin muun muassa SM-hopeaa vuosina 1977, 1978, 1984 ja 1987 sekä Finnderbyn ja Turun Maljan voitot.Monday Morning Sukuposti. Viitattu 2.9.2014.

 Ura 
Wegelius osti viisivuotiaan Monday Mornigin Irlannista vuonna 1975 G. W. Sohlberg Oy:n omistajiin kuuluneelle Tuulikki Sohlbergille. Tom Gordin kilpaili hevosella aluksi pelkästään Suomessa, kunnes se alkuvuonna 1980 siirtyi varahevoseksi Moskovan olympialaisiin tähdänneen Wegeliuksen talliin. Hänen ykkösratsunsa Duell oli alkanut kärsiä jalkavaivoista, ja tilalle piti saada uusi hevonen. Saksasta hankittu Dömitz ei osoittautunut Duellin veroiseksi, ja niinpä Wegelius otti ratsukseen Monday Morningin, jolla hän huhtikuussa 1980 osallistui ensimmäiseen kilpailuun Göteborgissa. Wegelius ja Monday Morning kilpailivat vielä menestyksekkäästi Keski-Euroopassa, minkä jälkeen Suomen Olympiakomitea nimesi ratsukon Moskovan kisoihin.Hevonen Oy  Suomen Elinkeinoelämän Keskusarkisto ELKA. Viitattu 2.9.2014. Olympialaisissa sijoitukseksi tuli 12.Christopher Wegelius Bio, Stats and Results  Sports-Reference. Viitattu 2.9.2014.

Suomessa Monday Morning asui muun muassa Gumbölen Ratsastajien tallilla Gumbölen kartanossaGumbölen Ratsastuskeskus Oy  Gumbölen Ratsastajat ry. Viitattu 2.9.2014. sekä Siuntiossa, jossa hevonen myös kuoli sairauskohtaukseen helmikuussa 2000.

 Lähteet 

Luokka:Esteratsut
Luokka:Suomen ratsastus